**OBRAZAC 1**

Klinički centar Crne Gore

Broj iz evidencije postupaka javnih nabavki: 5/22

Redni broj iz Plana javnih nabavki: 43

Podgorica, broj 03/01- 11317/3 od 06.05.2022. godine

Na osnovu člana 93 stav 1 Zakona o javnim nabavkama („Službeni list CG“, br. 074/19) Klinički centar Crne Gore objavljuje

**TENDERSKU DOKUMENTACIJU BROJ 5/22**

**ZA OTVORENI POSTUPAK JAVNE NABAVKE**

**medicinskog potrošnog materijala za potrebe Angio sale**

Predmet nabavke se nabavlja:

- po partijama

1. **POZIV ZA NADMETANJE[[1]](#footnote-1)**
2. Podaci o naručiocu;
3. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* po partijama,
  1. Uslovi za učešće u postupku javne nabavke,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

- **Procijenjena vrijednost predmeta nabavke bez zaključivanja okvirnog sporazuma**:

- po partijama je:

|  |  |
| --- | --- |
| Partija 1: Prekrivači za angiografske preglede. | 36,000.00 € |
| Partija 2: Set za radijalni i brahijalni pristup | 24,480.00 € |
| Partija 3: Hirdofilni transradijalni uvodnik sa M omotačem | 7,500.00 € |
| Partija 4: Transradijalni uvodnik | 8,000.00 € |
| Partija 5: Set za femoralni pristup | 3,800.00 € |
| Partija 6: Standardne angiografske žice | 21,000.00 € |
| Partija 7: Hidrofilne žice | 1,125.00 € |
| Partija 8: Dijagnostički koronarni kateteri višeslojni | 24,000.00 € |
| Partija 9: Dijagnostički koronarni kateteri | 15,360.00 € |
| Partija 10: Dijagnostički koronarni kateteri | 15,500.00 € |
| Partija 11: Guiding koronarni kateteri za radijalni pristup - veličine 5 i 6 F | 68,000.00 € |
| Partija 12: Guiding koronarni kateteri za femoralni pristup- veličine 6-8F | 62,000.00 € |
| Partija 13: Koronarne žice- radna "Work horse" | 48,000.00 € |
| Partija 14: Koronarne žice | 32,500.00 € |
| Partija 15: Koronarne žice 0,014 izrađena od četri kompozitna jezgra | 26,800.00 € |
| Partija 16: Koronarne žice za tortuozne krvne sudove | 16,750.00 € |
| Partija 17: Set za retrogradni pristup hronično okludiranih arterija CTO | 27,600.00 € |
| Partija 18: Koronarne žice za hronične kalcifikovane CTO | 11,600.00 € |
| Partija 19: Koronarne žice | 13,400.00 € |
| Partija 20: Koronarna žice | 26,400.00 € |
| Partija 21: Koronarne žice-ekstra podrška | 7,500.00 € |
| Partija 22: Koronarni balon kateter -Over the wire- OTW | 18,500.00 € |
| Partija 23: Koronarni balon kateter, semi-komplijantni | 64,800.00 € |
| Partija 24: Koronarni postdilatacijski balon kateter, nekompilijantni | 51,675.00 € |
| Partija 25: Intravaskularni balon kateter za modifikaciju dubokih kalcifikovanih lezija | 45,000.00 € |
| Partija 26: Cutting balon za kalcifikovane krvne sudove | 9,400.00 € |
| Partija 27: Konorarni balon katetar za postdilataciju nekomplijantni troslojni | 3,750.00 € |
| Partija 28: Konorarni balon katetar prekriven lijekom, (drug eluting balloon- DEB) | 3,590.00 € |
| Partija 29: Koronarni stentovi koji otpuštaju lijek (drug-eluting stents DES) izrađeni od platina-hroma sa KONTINUIRANIM polimerom | 150,000.00 € |
| Partija 30: Koronarni stentovi obloženi aktivnom supstancom (drug eluting stents-DES) izrađeni od kobalt-hroma sa KONTINUIRANIM polimerom | 165,000.00 € |
| Partija 31: Koronarni stentovi koji otpuštaju lijek (drug eluting stents-DES) izrađeni od kobalt-hroma sa KONTINUIRANIM polimerom sa preporukom za kratkim korišćenjem dvojne antitrombocitne terpije | 62,000.00 € |
| Partija 32: Koronarni stentovi koji otpuštaju lijek (DES) izrađeni od platine-hroma sa BIORESORPTIVNIM polimerom | 99,000.00 € |
| Partija 33: Koronarni stentovi koji otpustaju lijek-DES izradjeni od kobalt -hroma, sa BIORESORPTIVNIM abluminalnim polimerom | 64,000.00 € |
| Partija 34: Koronarni stentovi koji otpuštaju lijek (drug eluting stent- DES) sa BIORESORPTIVNIM polimerom, konusnog oblika za dugačke lezije | 40,000.00 € |
| Partija 35: Koronarni stentovi koji otpuštaju lijek (drug eluting stents-DES) izrađeni od kobalt-hroma sa BIORESORPTIVNIM polimerom | 62,000.00 € |
| Partija 36: Koronarna žica za rotablator | 9,000.00 € |
| Partija 37: MIKROKATETER sa dvostrukim lumenom | 7,200.00 € |
| Partija 38: Ekstenzioni guinding kateter | 50,600.00 € |
| Partija 39: IVUS kateteri | 24,000.00 € |
| Partija 40: Rota bur sa advancerom | 34,000.00 € |
| Partija 41: FFR žice | 50,000.00 € |
| Partija 42: Set za inflaciju s manometrom | 52,500.00 € |
| Partija 43: Okluderi za zatvaranje ASD, VSD, PDA | 26,880.00 € |
| Partija 44: Mikrokateter za koronarne hronacne totalne okluzije | 3,000.00 € |
| Partija 45: Set za endovaskularno šivenje perifernih arterija | 9,000.00 € |
| Partija 46: Introducer hemostasis set | 450.00 € |
| Partija 47: Periferni balon semi-komplijantni | 4,400.00 € |
| Partija 48: Dijagnosti kateteri poliuretanski ili polivinilski za perifernu angiogrfaiju za femoralnu i radijalnu tehniku | 6,400.00 € |
| Partija 49: Specijalne angiografske žice | 540.00 € |
| Partija 50: Karotidni stent izrađen od stainles steel | 16,000.00 € |
| Partija 51: Periferni samošireći stentovi | 14,550.00 € |
| Partija 52: Guiding za periferne procedure kateteri | 3,570.00 € |
| Partija 53: DAB baloni za periferne arterije | 8,200.00 € |
| Partija 54: Uvodnici za karotidni stenting | 3,600.00 € |
| Partija 55: Periferni semikompilijantni baloni | 4,950.00 € |
| Partija 56: Periferni balon kateter | 22,050.00 € |
| Partija 57: Set za perifernu aterektomiju | 35,000.00 € |
| Partija 58: Periferni baloni OTW | 3,960.00 € |
| Partija 59: Aortni stentovi | 130,000.00 € |
| Partija 60: Venski stentovi | 20,000.00 € |
| Partija 61: VASKULARNI SE DRUG ELUTING STENT | 60,000.00 € |
| Partija 62: Guiding za periferne procedure kateteri | 3,570.00 € |
| Partija 63: Sistem za distalnu protekciju sa postdilatacijskim balonom | 12,000.00 € |
| Partija 64: Embolizacijske čestice | 15,150.00 € |
| Partija 65: Hirurški veš | 6,580.00 € |
| Partija 66: Dilatacijski balon sa lijekom Sirolimus | 13,600.00 € |
| Partija 67: Jednokratni sterilni hirurški mantili | 2,740.00 € |

Ukupno: 1,989,520.00 €

**PONUDA SA VARIJANTAMA**

Mogućnost podnošenja ponude sa varijantama

- Varijante ponude nijesu dozvoljene i neće biti razmatrane.

**REZERVISANA NABAVKA**

- Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti: ne.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1) postoji sukob interesa iz člana 41 stav 1 tačka 2 alineja 1 i 2 ili člana 42 Zakona o javnim nabavkama,

2) ne ispunjava obavezne uslove i uslove sposobnosti privrednog subjekta predviđene tenderskom dokumentacijom,

3) postoji drugi razlog predviđen ovim zakonom.

1. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

- garanciju za dobro izvršenje ugovora za slučaj povrede ugovorenih obaveza u iznosu od 5% od vrijednosti ugovora koju će naručilac aktivirati ukoliko dobavljač ne izvršava uredno svoje ugovorne obaveze.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[6]](#footnote-6):

-odnos cijene i kvaliteta

*Koristiće se proporcionalna (relativna) metoda na sljedeći način:*

*Podkriterijum cijena će se vrednovati na sljedeći način:*

*Kao osnov za vrednovanje ponuda uzimaju se ponuđene cijene ispravnih ponuda.*

*Podkriterijum cijena iskazuje na način što se najniža ukupna ponuđena cijena podijeli sa ponuđenom cijenom i dobijeni količnik pomnoži sa brojem bodova koji je određen za ovaj podkriterijum od maksimalnih 90 bodova, po formuli:*

*Broj bodova = C (Najniža ponuđena cijena) / C (ponuđena cijena) \* 90*

*Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.*

*U okviru podkriterijuma kvalitet vrednovaće se ponuđeni rok isporuke, koji se iskazuje na način što se najkraći ponuđeni rok isporuke podijeli sa ponuđenim rokom isporuke i dobijeni količnik pomnoži sa brojem bodova koji je određen za ovaj podkriterijum od maksimalnih 10 bodova po formuli:*

*Broj bodova = C (najkraći ponuđeni rok) / C (ponuđeni rok) \* 10*

1. **JEZIK PONUDE**

Ponuda se sačinjava na:

* crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom
* Engleski jezik za dio ponude koji se odnosi na: dokaz o tehničkim karakteristikama ponuđenog proizvoda (katalog, uputstvo ili drugi dokaz izdat od proizvođača), sertifikate, deklaracije, ovlašćenja, kliničke studije i serifikate za korišćenje u akutnom koronarnom sindromu (STEMI, NSTEMI, NAP).

Naručilac zadržava pravo da od ponuđača traži prevod dijela ponude koji je dat na engleskom jeziku, ukoliko bude potrebno.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 25.05.2022. godine do 10 sati.

Otvaranje ponuda održaće se dana 25.05.2022. godine u 10 sati u prostorijama Službe za javne nabavke u ulici Ljubljanska bb, Podgorica.

Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Ljubljanska bb, Podgorica;
* preporučenom pošiljkom sa povratnicom na adresi Ljubljanska bb, Podgorica,

radnim danima od 07 do 15 sati, zaključno sa danom 25.05.2022. godine do 10 sati.

Razlozi hitnosti za skraćenje roka za podnošenje ponuda: S obzirom na to da se zbog povećanja obima posla neplanirano ubrzanom dinamikom troši materijal nabavljen u postupcima nabavki 34/21 i 111/21, a kako bi se blagovremeno obezbijedio kontinuitet u snabdijevanju medicinskim potrošnim metarijalom za potrebe Angio sale, neophodno je pokrenuti i u najkraćem zakonskom roku sprovesti otvoreni postupak javne nabavke istog. Skraćivanjem roka za dostavljanje ponuda neće biti narušena načela javnih nabavki.

1. **USLOVI ZA AKTIVIRANJE GARANCIJE PONUDE[[7]](#footnote-7)**

Garancija ponude će se aktivirati ako ponuđač:

1) odustane od ponude u roku važenja ponude;

2) ne dostavi zahtijevane dokaze prije potpisivanja ugovora;

3) odbije da potpiše ugovor o javnoj nabavci; ili

4) u izjavi privrednog subjekta navede netačne činjenice o ispunjenosti uslova iz člana 111 stav 4 Zakona o javnim nabavkama.

1. **TAJNOST PODATAKA**

Tenderska dokumentacija sadrži tajne podatke: ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

Roba se otprema u izvoznom pakovanju, po važećim normativima u zemlji isporučioca i standardima Evropske zajednice, sa detaljnom Paking listom i markiranjem paketa bojom otpornom na vremenske uticaje, sa temperaturnim režimom i upozorenjima o postupanju sa robom u transportu.

Isporuku će pratiti sledeća dokumenta: Faktura dobavljača, Tovarni list, Paking lista, Sertifikat o osiguranju, Potvrda od prevoznika i Uvjerenje o porijeklu EUR 1 (za evropske proizvode).

Dobavljač će putem telefaksa ili elektronske pošte, 7 (sedam) dana prije otpreme, potvrditi Naručiocu spremnost robe za transport, način transporta uz navođenje broja paketa, dimenzije, neto i bruto težine, transportni temperaturni režim i režim skladištenja.

Svaka reklamacija koja bude konstatovana u isporuci i transportu pada na teret Dobavljača.

Dobavljač je dužan da najavi isporuku robe najmanje 2 (dva) dana prije dana isporuke radi određivanja datuma i vremena isporuke, odnosno prijema od strane Apoteke KCCG. Prilikom svake isporuke robe Dobavljač će odrediti kompetentno lice koje će da učestvuje u postupku primopredaje robe sa odgovornim licima Naručioca. Svi učesnici prijema robe su i lica odgovorna da potpišu uredno izvršen prijem.

Prilikom prijema robe vršiće se razvrstavnje robe po srodnosti i usaglašavati tačno stanje primljene robe po vrsti i količini sa dostavljenom otpremnicom. U slučaju da se utvrdi da isporučena roba nema zahtijevane i ugovorene tehničke karakteristike ili da nije isporučena roba u ugovorenoj odnosno naručenoj količini, sačiniće se poseban zapisnik sa konstatacijom razloga neslaganja i dostaviti zapisnik nadležnoj službi Naručioca, koja će uputiti zvaničnu reklamaciju ponuđaču, osim u slučajevima kada ponuđač na licu mjesta prihvata reklamaciju potpisom na zapisnik.

Robu mora da prati otpremnica (račun) na kojoj roba mora biti definisana u skladu sa ponudom koja je prihvaćena i ovim ugovorom (isti naziv robe, zaštićeni naziv robe, kataloški broj i proizvođački bar kod koji je na proizvodu).

Račun za isporučenu robu Dobavljač će predati na Arhivu KCCG koji od tog momenta prolazi kroz postupak obrade do konačnog plaćanja prema ugovorenim rokovima.

Smatra se da je izvršena adekvatna isporuka kada ovlašćena lica Naručioca i Dobavljača u mjestu skladištenja izvrši prijem robe, što se potvrđuje zapisnikom.

Ugovorne strane su saglasne da jedinične cijene ugovorene robe specificirane u ponudi iz člana 1 stav 1 ovog ugovora ostaju nepromijenjene, za vrijeme trajanja Ugovora.

Dobavljač se obavezuje da isporuči ugovorenu robu čiji rok upotrebe i sterilizacije, prilikom isporuke neće biti kraći od ¾ (tri četvrtine) ukupnog roka trajanja i sterilizacije.

Ako se zapisnički utvrdi da roba koju je Dobavljač isporučio Naručiocu ima nedostatke u pogledu zahtijevanih tehničkih karakteristika ili roku upotrebe/sterilizacije, Dobavljač mora Naručiocu isporučiti novu robu zahtijevanih i ugovorenih tehničkih karakteristike i roka upotrebe/sterilizacije, u roku od 7 (sedam) dana od dana sačinjavanja zapisnika o reklamaciji.

U slučaju skrivenih nedostataka isporučene robe, koji se nijesu mogli ustanoviti u momentu preuzimanja, reklamacija robe se vrši preporučenim pismom u roku od 48 (četrdeset osam) sati od saznanja.

Za svaki dan zakašnjenja u isporuci robe, nakon ugovorenog roka isporuke, Dobavljač je dužan da nadoknadi štetu Naručiocu u visini od 1% ukupne vrijednosti neisporučene robe, najviše do 5% ugovorene vrijednosti. Šteta će se nadoknaditi aktiviranjem činidbene garancije.

Ukoliko Dobavljač reklamiranu robu ne isporuči u roku od 10 (deset) dana od dana obavještenja Naručilac ima pravo da od Dobavljača nadoknadi stvarne troškove, čiju visinu utvrđuje Naručilac po važećim normativima.

Ako dobavljač jednostrano raskine ugovor dužan je da nadoknadi štetu naručiocu. Šteta će se nadoknaditi aktiviranjem činidbene garancije u iznosu od 5% od vrijednosti robe koja nije isporučena usljed raskida ugovora.

Ugovor o javnoj nabavci koji je zaključen uz kršenje antikorupcijskog pravila ništav je u skladu sa članom 38 Zakona o javnim nabavkama (,,Sl. list CG” br. 74/19).

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Klinički centar Crne Gore

Broj: 03/01-11317/2

Podgorica: 06.05.2022. godine

U skladu sa članom 43 stav 1 Zakona o javnim nabavkama („Službeni list CG”, br.74/19),

**Izjavljujem**

da u postupku javne nabavke redni broj 5/22 iz Plana javne nabavke broj 3398 od 31.01.2022. godine (dopuna od 30.04.2022. godine), za nabavku medicinskog potrošnog materijala za potrebe Angio salenijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca dr Ljiljana Radulović

*s.r.*

Službenik za javne nabavke Nisera Mekić

*s.r.*

Lice koje je učestvovalo u planiranju javne nabavke dr Vesna Ivanović

*s.r.*

Lice koje je učestvovalo u planiranju javne nabavke dr Siniša Dragnić

*s.r.*

Član komisije za sprovođenje postupka javne nabavke Jelena Mićanović dipl. prav.

*s.r.*

Član komisije za sprovođenje postupka javne nabavke Tatjana Peković dipl. ecc

*s.r.*

Član komisije za sprovođenje postupka javne nabavke Milena Lukovac dipl. ecc

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava najkasnije deset dana prije dana koji je određen za otvaranje ponuda.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

**Komisija za sprovođenje postupka javne nabavke:**

Predsjednik Jelena Mićanović dipl. prav.

*s.r.*

Član Milena Lukovac dipl. ecc.

*s.r.*

Član dr Vesna Ivanović

*s.r.*

Član dr Siniša Dragnić

*s.r.*

Član Tatjana Peković dipl. ecc

*s.r.*

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)